
3-й час
Тропарь воскресный, глас 3
Да веселя́тся небе́сная, / да ра́дуются земна́я, / я́ко сотвори́ держа́ву / мы́шцею Свое́ю Госпо́дь, / попра́ сме́ртию сме́рть, / пе́рвенец ме́ртвых бы́сть; / из чре́ва а́дова изба́ви на́с, / и подаде́ ми́рови ве́лию ми́лость.
Сла́ва Отцу́, и Сы́ну, и Свято́му Ду́ху.
Тропарь прп. Фео́дора Сикеота, глас 2
Позна́н быв от пеле́н освяще́н/ и я́влься благода́тей испо́лнен,/ чудесы́ мир озари́л еси́/ и де́монов мно́жество отгна́л еси́,/ священноде́телю Фео́доре,/ те́мже о нас моли́ся Го́сподеви.
Конда́к в Неде́лю о разсла́бленном, глас 3
Ду́шу мою́, Го́споди, во гресе́х вся́ческих,/ и безме́стными дея́ньми лю́те разсла́блену,/ воздви́гни Боже́ственным Твои́м предста́тельством,/ я́коже и разсла́бленнаго воздви́гл еси́ дре́вле,/ да зову́ Ти, спаса́емь:/ Ще́дрый, сла́ва Христе́, держа́ве Твое́й.
6‑й час
Тропарь воскресный, глас 3
Да веселя́тся небе́сная, / да ра́дуются земна́я, / я́ко сотвори́ держа́ву / мы́шцею Свое́ю Госпо́дь, / попра́ сме́ртию сме́рть, / пе́рвенец ме́ртвых бы́сть; / из чре́ва а́дова изба́ви на́с, / и подаде́ ми́рови ве́лию ми́лость.
Сла́ва Отцу́, и Сы́ну, и Свято́му Ду́ху.
Тропарь прп. Фео́дора Сикеота, глас 2
Позна́н быв от пеле́н освяще́н/ и я́влься благода́тей испо́лнен,/ чудесы́ мир озари́л еси́/ и де́монов мно́жество отгна́л еси́,/ священноде́телю Фео́доре,/ те́мже о нас моли́ся Го́сподеви.
Конда́к в Неде́лю о разсла́бленном, глас 3
Ду́шу мою́, Го́споди, во гресе́х вся́ческих,/ и безме́стными дея́ньми лю́те разсла́блену,/ воздви́гни Боже́ственным Твои́м предста́тельством,/ я́коже и разсла́бленнаго воздви́гл еси́ дре́вле,/ да зову́ Ти, спаса́емь:/ Ще́дрый, сла́ва Христе́, держа́ве Твое́й.
Божественная Литургия свт. Иоанна Златоуста
Входное
Попразднство Пасхи: Прииди́те, поклони́мся и припаде́м ко Христу́. Спаси́ ны, Сы́не Бо́жий, Воскресый из ме́ртвых, пою́щия Ти: аллилу́иа. Единожды.
Затем лик поет тропари и кондаки по уставу.
Тропа́рь воскре́сен (в Неде́лю о разсла́бленном), глас 3
Да веселя́тся небе́сная,/ да ра́дуются земна́я;/ я́ко сотвори́ держа́ву мы́шцею Свое́ю Госпо́дь,/ попра́ сме́ртию смерть,/ пе́рвенец ме́ртвых бысть;/ из чре́ва а́дова изба́ви нас,// и подаде́ ми́рови ве́лию ми́лость.
Тропа́рь хра́ма Богородицы или храма свята́го
Тропарь прп. Фео́дора Сикеота, глас 2
Позна́н быв от пеле́н освяще́н/ и я́влься благода́тей испо́лнен,/ чудесы́ мир озари́л еси́/ и де́монов мно́жество отгна́л еси́,/ священноде́телю Фео́доре,// те́мже о нас моли́ся Го́сподеви.
конда́к хра́ма свята́го
Сла́ва Отцу́, и Сы́ну, и Свято́му Ду́ху.
Кондак прп. Фео́дора Сикеота, епископа Анастасиупольскаго, глас 3
Я́ко на о́гненную колесни́цу доброде́тельми, Богоно́се, возше́д,/ восте́кл еси́ на Небе́сная жили́ща,/ я́ко А́нгел, с челове́ки пожи́л еси́/ и, я́ко челове́к, со А́нгелы о́крест ликовству́еши,/ Сего́ ра́ди показа́лся еси́// чуде́с Боже́ственное прия́телище, Фео́доре преподо́бне.
И ны́не, и при́сно, и во ве́ки веко́в. Ами́нь.
Конда́к в Неде́лю о разсла́бленном, глас 3
Ду́шу мою́, Го́споди, во гресе́х вся́ческих,/ и безме́стными дея́ньми лю́те разсла́блену,/ воздви́гни Боже́ственным Твои́м предста́тельством,/ я́коже и разсла́бленнаго воздви́гл еси́ дре́вле,/ да зову́ Ти, спаса́емь:// Ще́дрый, сла́ва Христе́, держа́ве Твое́й.
Чтение Апостола
По окончании Трисвятого диакон, возглашает: Во́нмем.
Священник: Мир всем.
Чтец: И ду́хови твоему́.
Диакон: Прему́дрость.
Прокимен Вторник 4-й седмицы по Пасхе
Чтец: Прокимен, глас 1: Бу́ди, Го́споди, ми́лость Твоя́ на нас,/ я́коже упова́хом на Тя.
Лик: Бу́ди, Го́споди, ми́лость Твоя́ на нас,/ я́коже упова́хом на Тя.
Чтец: Стих: Ра́дуйтеся, пра́веднии, о Го́споде, пра́вым подоба́ет похвала́.
Лик: Бу́ди, Го́споди, ми́лость Твоя́ на нас,/ я́коже упова́хом на Тя.
Чтец: Бу́ди, Го́споди, ми́лость Твоя́ на нас, 
Лик: я́коже упова́хом на Тя.
Диакон: Прему́дрость.
Во время пения прокимна и чтения Апостола диакон кадит престол, алтарь, служащих, а также иконостас и весь народ.
И чтец надписание Апостола: Дея́ний святы́х Апо́стол чте́ние.
И паки диакон: Во́нмем.
Рядовое: 
Зачало 25 Вторник 4-я недели. (Деян.10:21-33)
Во дни о́ны, соше́д Петр к муже́м по́сланным к нему́ от Корни́лия, рече́: се аз есмь, его́же и́щете. Ка́я есть вина́, ея́же ра́ди приидо́сте? Они́ же реко́ша: Корни́лий со́тник, муж пра́веден и боя́йся Бо́га, свиде́тельствован от всего́ язы́ка Иуде́йска, увеще́н есть от А́нгела свя́та призва́ти тя в дом свой и слы́шати глаго́лы от тебе́. Призва́в же их учреди́. Нау́трие же Петр воста́в и́де с ни́ми, и не́цыи от бра́тий, и́же от Иоппи́и, идо́ша с ним. И нау́трие внидо́ша в Кесари́ю. Корни́лий же бе ча́я их, созва́в сро́дники своя́ и любе́зныя дру́ги. Я́коже бысть вни́ти Петру́, сре́те его́ Корни́лий, и пад на но́гу его́ поклони́ся. Петр же воздви́же его́, глаго́ля: воста́ни, и аз сам челове́к есмь. И с ним бесе́дуя, вни́де и обре́те собра́вшияся мно́ги. Рече́ же к ним: вы ве́сте, я́ко не ле́по есть му́жу иуде́анину прилепля́тися или́ приходи́ти ко иноплеме́ннику, и мне Бог показа́ ни еди́наго скве́рна или́ нечи́ста глаго́лати челове́ка. Те́мже и без сумне́ния приидо́х призва́н: вопроша́ю вы у́бо, ко́им сло́вом посла́сте по мене́? И Корни́лий рече́: от четве́ртаго дне да́же до сего́ часа́ бех постя́ся и в девя́тый час моля́ся в дому́ мое́м, и се муж ста пре́до мно́ю во оде́жде све́тле и рече́: Корни́лие, услы́шана бысть моли́тва твоя́, и ми́лостыни твоя́ помяну́шася пред Бо́гом. Посли́ у́бо во Иоппи́ю и призови́ Си́мона, и́же нарица́ется Петр, сей стра́нствует в дому́ Си́мона усмаря́ близ мо́ря, и́же прише́д возглаго́лет тебе́. А́бие у́бо посла́х к тебе́, ты же до́бре сотвори́л еси́ прише́д. Ны́не у́бо вси мы пред Бо́гом предстои́м слы́шати вся повеле́нная тебе́ от Бо́га.
Священник: Мир ти.
Чтец: И ду́хови твоему́.
Диакон: Прему́дрость.
Чтец: Аллилу́иа. Аллилу́иа. Аллилу́иа, глас 5.
Лик: Аллилу́иа. Аллилу́иа. Аллилу́иа.
Аллилуиарий Вторник 4-й седмицы по Пасхе
Чтец: Ми́лости Твоя́, Го́споди, во век воспою́, в род и род возвещу́ и́стину Твою́ усты́ мои́ми.
Лик: Аллилу́иа. Аллилу́иа. Аллилу́иа.
Чтец: Зане́ рекл еси́: в век ми́лость сози́ждется, на небесе́х угото́вится и́стина Твоя́.
Лик: Аллилу́иа. Аллилу́иа. Аллилу́иа.
Задостойник, глас 1
Припев: А́нгел вопия́ше Благода́тней:/ Чи́стая Де́во, ра́дуйся!/ И па́ки реку́: ра́дуйся!/ Твой Сын воскре́се/ тридне́вен от гро́ба,/ и ме́ртвыя воздви́гнувый;// лю́дие, весели́теся!
Ирмо́с: Свети́ся, свети́ся,/ но́вый Иерусали́ме:/ сла́ва бо Госпо́дня/ на тебе́ возсия́./ Лику́й ны́не/ и весели́ся, Сио́не./ Ты же, Чи́стая, красу́йся, Богоро́дице,// о воста́нии Рождества́ Твоего́.
Причастны
Причастен Вторник 4-й седмицы по Пасхе
Те́ло Христо́во приими́те, исто́чника безсме́ртнаго вкуси́те.

